আলাউদ্দিন খাঁ

উস্তাদ আলাউদ্দিন খাঁ (৮ অক্টোবর ১৮৬২ - ৬ সেপ্টেম্বর ১৯৭২) একজন বাঙালি সঙ্গীতজ্ঞ। বাবা আলাউদ্দিন খান নামেও তিনি পরিচিত ছিলেন। সেতার ও সানাই এবং রাগ সঙ্গীতে বিখ্যাত ঘরানার গুরু হিসাবে সারা বিশ্বে তিনি প্রখ্যাত। মূলত সরোদই তার শাস্ত্রীয় সঙ্গীতের বাহন হলেও সাক্সোফোন, বেহালা, ট্রাম্পেট সহ আরো অনেক বাদ্যযন্ত্রে তাঁর যোগ্যতা ছিল অপরিসীম। আলাউদ্দিন খাঁর জন্ম তৎকালীন ত্রিপুরা প্রদেশের শিবপুর গ্রামে যা বর্তমানে বাংলাদেশের ব্রাহ্মণবাড়িয়া জেলার অন্তর্গত। তার সন্তান ওস্তাদ আলী আকবর খান ও অন্নপূর্ণা দেবী নিজস্ব ক্ষেত্রে উজ্জ্বল নক্ষত্র হিসেবে প্রতিষ্ঠিত। আচার্যের বিখ্যাত শিষ্যরা হলেন পণ্ডিত রবি শঙ্কর, পণ্ডিত নিখিল বন্দ্যোপাধ্যায়, বসন্ত রায়, পান্নালাল ঘোষ সহ আরো অনেকে। আচার্য আলাউদ্দিন খান সাহেব নিজেও অনেক বিখ্যাত গুরু হতে দীক্ষা নিয়েছেন। আলাউদ্দিন খাঁ ময়মনসিংহের মুক্তাগাছার জমিদার জগৎকিশোর আচার্য চৌধুরীর সংগীত সভায় যন্ত্র বাদনের ইচ্ছা প্রকাশ করলে জগৎকিশোর সানন্দে তার ব্যবস্থা করে দেন। জানা যায় যে, আলাউদ্দিন খাঁ সংগীতে পারদর্শীতা দেখাবেন এমন অভিলাষ নিয়েই সকাল বেলায় সভায় আসন গ্রহণ করেন। সেসময় মুক্তাগাছার সংগীত সভায় ছিলেন বিখ্যাত সরোদী আহমদ আলী খাঁ। আলাউদ্দিনের সভায় আসার আগে থেকেই তিনি সরোদ বাজাচ্ছিলেন। তার বাজনা শুনে আলাউদ্দিন খাঁ অভিভূত হয়ে পড়েন ও তাঁর শিষ্যত্ব প্রার্থনা করেন। জগৎকিশোরের অনুরোধে আহমদ আলী খাঁ আলাউদ্দিনকে শিষ্যরূপে গ্রহণ করেন। জগৎকিশোর আলাউদ্দিনকে একখানা সরোদ উপহার দেন। মুক্তাগাছা কিছুদিন থেকে আহমদ আলী খাঁ রামপুর আসলে আলাউদ্দিন রামপুর আসেন ও সরোদ শিক্ষা অব্যাহত ভাবে চলতে থাকে। কিছুদিন পর আহমদ আলী জানান যে তাঁর শিক্ষাগ্রহণ সমাপ্ত - এবার যেন তিনি ওয়জির খাঁর নিকট শিক্ষাগ্রহণ করেন। এরপর তিনি ওস্তাদ ওয়াজির খান এর নিকট শিষ্যত্ব গ্রহণ করেন। ১৯৩৫ সালে বিশ্বখ্যাত নৃত্যশিল্পী উদয় শঙ্করের সঙ্গে বিশ্ব ভ্রমণে বের হন তিনি। এ সময় তিনি ইংল্যান্ডের রানী কর্তৃক সুরসম্রাট খেতাবপ্রাপ্ত হন। ভারতের সর্বোচ্চ রাষ্ট্রীয় খেতাব পদ্মভূষণ ছাড়াও পদ্মবিভূষণ, বিশ্ব ভারতী বিশ্ববিদ্যালয় থেকে দেশীকোত্তমসহ দিল্লি ও ঢাকা বিশ্ববিদ্যালয় থেকে লাভ করেন সম্মানসূচক ডক্টরেট ডিগ্রি। আলাউদ্দিনের ডাকনাম ছিল আলম। বাল্যকালে অগ্রজ ফকির আফতাবউদ্দিন খাঁর নিকট সঙ্গীতে তার হাতেখড়ি হয়। সুরের সন্ধানে তিনি দশ বছর বয়সে বাড়ি থেকে পালিয়ে এক যাত্রাদলের সঙ্গে গ্রামে গ্রামে ঘুরে বেড়ান। ওই সময় তিনি জারি, সারি, বাউল, ভাটিয়ালি, কীর্তন, পাঁচালি প্রভৃতি গানের সঙ্গে পরিচিত হন। অতঃপর কলকাতা গিয়ে তিনি প্রখ্যাত সঙ্গীত সাধক গোপালকৃষ্ণ ভট্টাচার্য ওরফে নুলো গোপালের শিষ্যত্ব গ্রহণ করেন। তবে গোপালকৃষ্ণ একটি শর্তারোপ করলেন আলাউদ্দিন খাঁর শিষ্যত্ব গ্রহণের সময় যে, কমপক্ষে ১২ বছর একনাগাড়ে সঙ্গীত সাধনা করতে হবে সেখানে থেকে। আলাউদ্দিন খাঁ রাজি হয়ে গেলেন আরোপিত শর্তে। কিন্তু সাত বছরের শেষ দিকে হঠাৎ প্লেগ রোগে আক্রান্ত হয়ে মৃত্যুবরণ করলেন সঙ্গীত সাধক গোপাল কৃষ্ণ। রবি শঙ্কর নিখিল বন্দ্যোপাধ্যায় পান্নালাল ঘোষ ওস্তাদ বাবর আলী খান তার ছেলে আলী আকবর খাঁ বা মেয়ে অন্নপূর্ণা দেবী ছাড়াও তার ভাগ্নে রাজা হোসেন খান এবং নাতি আশীষ খানও সঙ্গীতজ্ঞ হয়েছেন। তার অন্যান্য শিষ্যদের মধ্যে রয়েছেন রবি শঙ্কর, নিখিল ব্যানার্জী, ভি জি যোগ, বসন্ত রায়, শ্রীপদ বন্দ্যোপাধ্যায়, পান্নালাল ঘোষ, বাহাদুর খান, রবিন ঘোষ, শরণ রাণী, নলীন মজুমদার, যতীন ভট্টাচার্য, রাজেশ চন্দ্র মৈত্র, ডেভিড পোদিআপ্পুহামি এবং ডব্লিউ.ডি. অমরদেব। আলাউদ্দিন খাঁর বাড়ি ছিল মৈহারে। বাড়িটি অম্বিকা বেড়ি কর্তৃক সংস্কার করা হয়েছিল একটি উন্নয়নের অংশ হিসাবে। উস্তাদ আলাউদ্দীন খান (১৯৬৩), ঋত্বিক ঘটক পরিচালিত প্রামাণ্যচিত্র। বাবা আলাউদ্দীন খান (১৯৬৫), হরিসাধন দাসগুপ্ত পরিচালিত প্রামাণ্যচিত্র। রাগা (১৯৭১), হাওয়ার্ড ওয়ার্থ পরিচালিত। ইস্ট মিটস ওয়েস্ট মিউজিক কর্তৃক ২০১০এ রিমাস্টার করা সংস্করণ প্রকাশিত হয়। মৈহার রাগ (১৯৯৩), সুনীল শানবাগ পরিচালিত। মাইহারে আলাউদ্দিন খানের বিধ্বস্ত ঐতিহ্যের দিকে এক নজর, ১৯৯৪ সালে National Film Award for Best Non-Feature Film পুরস্কার পায়। সংসদ বাঙালি চরিতাভিধান, সম্পাদনাঃ সুবোধচন্দ্র সেনগুপ্ত এবং অঞ্জলি বসু, ১ম খণ্ড, সংশোধিত পঞ্চম সংস্করণ, সাহিত্য সংসদ, ২০১০, কলকাতা "সুর সম্রাট ওস্তাদ আলাউদ্দিন খাঁ"। Daily Janakantha (ইংরেজি ভাষায়)। সংগ্রহের তারিখ ২০১৭-০৩-২৪।  Ustad Allauddin Khan The dawn of Indian music in the West: Bhairavi, by Peter Lavezzoli. Published by Continuum International Publishing Group, 2006. আইএসবিএন ০-৮২৬৪-১৮১৫-৫. Page 67- 70. Ustad Ali Akbar Khan The Garland Encyclopedia of World Music, by Alison Arnold. Published by Taylor & Francis, 2000. আইএসবিএন ০-৮২৪০-৪৯৪৬-২. Page 203-204. Allauddin Khan World Music: The Rough Guide, by Frederick Dorian, Simon Broughton, Mark Ellingham, James McConnachie, Richard Trillo, Orla Duane. Published by Rough Guides, 2000. আইএসবিএন ১-৮৫৮২৮-৬৩৬-০. Page 77. "The God of Music" - Documentary Film of Sri Lankan Musician USTAD David Podiappuhami (ইংরেজি ভাষায়), সংগ্রহের তারিখ ২০২২-১১-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Judge, Doctor, Scholar, Conservationist: 10 Women Honored at Rashtrapati Bhavan"। The Better India (ইংরেজি ভাষায়)। ৮ মার্চ ২০১৮। সংগ্রহের তারিখ ১৪ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rajadhyaksha, Ashish; Willemen, Paul (১৯৯৯)। Encyclopaedia of Indian cinema। British Film Institute। আইএসবিএন 9780851706696। সংগ্রহের তারিখ ১২ আগস্ট ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Raga (2010 Remaster)"। East Meets West Music। সংগ্রহের তারিখ ২৫ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Graphiti | Breaking new ground"। The Telegraph। Calcutta, India। ২৭ জুলাই ২০০৮। ১৮ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)